
(kişand, dewam kir). Li ser rê, bi sedan kes nexweş bûn 
û rnirin. Serbazên (esker) leşkerê sor ku hogiriya wan 
dikir (bi wan re diçûn) laşên wan davêtin çol û çiyan. 
Loma, Kurdan pirîcar miriyên xwe li bin livînan, heta 
gihajtina Kazakistanê, vedişartin. Nuha, jimara van 
Kurdan ji 100.000 bêtir bûye. Ji hilweşana Yekîtiya 
Soyêtî de, ew jimar hergav bêtir dibe. 

Kevirbirî pesna rola girîng a Kurdên Kazakistanê, û yên 
Qirgizistan û Uzbêkistanê, di warên ziman, çand, huner, 
wêje (edebiyat) û rojnamevaniyê de, da. Ev yek, li gel 
dûrbûna bi hezaran kîlomêtran ji navçeyên eslî yên 
Kurdistana Tirkiyê, weka Serhed, Wan, Qers û Dîgorê, 
û li gel derbasbûna 80 salan. Ew bi kurdiyeke gelek 
zelal dipeyivin, rojname û kovaran diweşînin, dîlanên 
kurdî dikin û şanoya (thêatre) kurdî dilîzin. Ew karên 
bilind ên dewletê dikin û dibin karsazên (buisnessmen) 
girîng, bê ku zanava (nasname) xwe ya kurdî hunda bi- 
kin. Li Kazakistanê rêxistineke kurdî bi navê “Ber- 
bang”, ku ji aliyê Dr. Kinyazê Ibrahîm, ku di heman 
(eynî) zemanî de serokê Kurdên Kazakistanê ye, tê bi rê 
ve birin, heye. Prof. Nadir Nadirov jî ji aliyê Rûsan ge- 
lek naskirî ye û Kazak jê re dibêjin “bavê pêtrol û 
gazê”. 

Salihê Kevirbirî ji Kurdistana Tirkiyê ye û li Istanbulê 
dijî. Ew pisporê wêjeya (edebiyat) devkî ya kurdî ye û 
di vî warî de 5 pirtûk nivîsîne û gelek konfêrans li 
welatên cihê kirine. 


KONFÊRANS 

09.09.2012 : Knrdên Kazakistanê 


Salihê Kevirbirî kurteya dîrok û çanda Kurdên Ka- 
zakistanê got : Di 1937 û 1944 de, ew ji aliyê Satlîn ji 
Ermenistan û Gurcistanê hatin sirgûn kirin Kazakistanê, 
ji bo ku ew misilman bûn û Stalîn ew weka “kesên bê- 
bawerî” didîtin. Ji berê jî, di 1925 de, piştî serhildana 
kurdî ya navdar a Şêx Seîd li Kurdistana Tirkiyê, ew 
reviya bûn Nexşivan û Ermenistanê. Her du pêlên sir- 
gûnkirinê yên Stalîn di payîz û zivistanê de, bi trên, 
barhilgir (kamyon) û dewaran bûn û du meh ajot 

BEŞDARBÛNA XEBATÊN RÊXISTINÊN DIN 


20 û 21.09.2012 : Konfêranseke navneteweyî bi navê 
“îran li cihanê : pêrspêktîvên herêmî û navneteweyî 
yên nuh”. Ew ji aliyê Enstituya Sosyolojiyê ya Zanîn- 
geha Azad a Bruksêlê (ULB) hat pêk anîn. 


28.09.2012 : Konfêransek li ser “Sêkularîsmê li Bel- 
jîka û îranê” (Laîcitê), li Zanîngeha Azad a Bruksêlê 
(ULB). Ew ji aliyê “Fêdêration Europerse” û “Mouve- 
ment Rêpublicain, Dêmocratique et La'ic d’Iran » hat 
pêk anîn. 


NÛÇE JI KURDISTANÊ 

ÎLON2012 


KURDISTANA TIRKIYÊ 


ŞERR LI NAVÇEYÊN SÎVÎL 
Riha (Urfa) 

Di 01 îlon 2012 de, li ser riya ku ji Riha diçe Wêranşar 
û Ceylanpmarê, 3 çekdarên PKKê bombeyek avêt 
erebeyeke polîsan. 3 polîs mirin û yek jî birîndar bû. 
Hin dibêjin ku çekdarekî PKK mir û du jî hatin ragirtin. 
(netkurd.com, peyamner.com, 02.09.2012) 

Colemêre (Hakkari) 

Di 02 îlon de, çekdarên PKKê (HPG : Hêzên Parastina 
Gel) şaredarê bajarê Colemêrgê revand. 

(avestakurd.net, peyamner.com, 03.09.2012) 

(Şirnex (Şirnak) 

Di 02 îlon de, HPG êrîşî bingeheke leşkerî li Elkê, li 
nêzîkî Şimexê, kir. Piştî şerrekî sê katjmêran (saet), 9 
serbaz (esker) mirin, 11 serbazên din û 2 polîs jî birî- 
ndar bûn. 

(rudaw.net, netkurd.com, avestakurd.net, pevam- 

ner.com, 03.09.2012) 

Cewlik (Binşöl) 

Di 16 îlon de, mînek (lexm) li Kanîreşê, li nêzîkî Çew- 
likê, li ser riyeke ku erebeyeke polîs jê derbas dibû, te- 
qiya. 8 polîs mirin û çend jî birîndar bûn. 
(peyamner.com, netkurd.com, 16.09., avestakurd.net, 

18.09.2012) 

Cizîr (Cizre) 

Di 17 îlon de, ji bo xwestina perwerdeya bi zimanê 
kurdî, piraniya firoşgehên (dikkan) Cizîrê, li nêzîkî 
Şime deriyên xwe girt û gelek zarok riya Cizîr-Hezexê 
girt û tekerên (dûlab) erebeyan şewitandin. Polîs bom- 
beyên hêstirîn avêtin û av li ser wan rijand. Zarokan 
êrîşî dibistanekê kir û camên wê şikandin. 
(avestakurd.net, 18.09.2012) 


Bedlîs (Bitlis) 

Çekdarên PKKê (HPG) 7 erebeyên buroyeke hukûmî 
şewitandin û piştre bê şerr xwe kişand. 

(avestakurd.net, 19.09.2012) 

Dersîm (Tunceli) 

HPG’yan êrîşî du bingehên leşkerî li Qislê, li nêzîkî 
Dersîmê, kir. 2 serbaz hatin kuştin û 4 jî birîndar kirin. 
(avestakurd.net, 23.09.2012) 

Li taxa Ata-Turk a Dersîmê bombeyek li ser erebeyeke 
leşkerî teqiya. 6 serbaz û sîvîlek hatin kuştin. 

(rudaw.net, 25.06.2012) 

Wan “Van” 

Di êrîşeke “HPG” de, li Wanê, polîsek hat kuştin. 
(aknews.com, 24.09.2012) 

Dozkarekî ku ii aliyê PKKê hat birîndar kirin mir 

PKKê daxuyand (îlan kir) ku dozkarê Komarê (pro- 
kuror), Murat Uzun, ku ji aliyê çekdarên “HPG” hati bû 
êrîş kirin, ji sedema birînên xwe mir. 

(avestakurd.net, 21.09.2012) 

ABDULLAH ÖCALAN BI XURTÎ PKKê REXNE 
DIKE 

Di 21 îlon 2012 de, Mehmet Öcalan, birayê Abdullah 
Öcalan, serokê PKKê ku ji 1999 de li zîndanê ye, bi 
amadebûna parêzerekî (avukat) çû seredana wî. Wî 
daxuyand ku Abdullah Öcalan ji çalakiyên (xebat, acti- 
vitês) leşkerî yên dawîn ên PKKê ne razî ye û ku wî got 
ku ev yek pêwendiyên di navbera gelan de têk dide (xe- 
rab dike) û ku ewê hertiştê ku karibe ewê bike ji bo 
baştirkirina rewşê. 

(avestakurd.net, 28.09.2012) 

Mehmet Ocalan ji rojnama tirkî Humyetê re daxuyand 
ku eger hukûmeta tirkî dilsoz be, bitenê ew (Abdullah 
Öcalan) dikare pirsa kurdî çare bike. 

(netkurd.com, 30.09.2012) 

POLÎSEK TÊ AZAD KIRIN 

Polîsek, Giiltekin Şahin, xwenekarekî kurd, Şerzan 
Kurt, li Mugla, dema ku faşîstên tirk êrîşî xwenderakên 
kurd kiri bû, kuşti bû. Ev polîs ji aliyê dadgeha cezayên 
giran hat azad kirin. 

(rudaw.net, 07.09.2012) 

PEVÇÛN DI NAVBERA POLÎS Û PKKÊ DE LI 
ALMANYA 

Di 08 îlon 2012 de, fêstivalek li Almanya ji aliyê PKKê 
hat pêk anîn, ji bo xwestina azadkirina serokê xwe Ab- 
dullah Öcalan. Nêzîkî 40.000 kes beşdarî wê bûn. 
Desthilatên almanî destûr dabû vê fêstivalê, lê bi mercê 
(şart) ku alên PKKê neyên bilind kirin. Lê dema ku 
polîs ev al dîtin dest bi tevgerê kir. Pevçûnên tund (pirr 
xurt) çêbûn û 80 polîs birîndar bûn. 

(avestakurd.net, 09.09.2012) 

Piştî vê bûyerê, wezîrê hundir ê parêzgeha (wilayet) 
Baden Wûrttmberg, Reinhold Gall, qedexekirina rê- 
xistinên ku girêdayî PKKê ne xwest. 

(rudaw.net, 15.09.2012) 

30 PKK LIDANEMARKÊ TÊN RAGIRTIN 

Polîsê danemarkî li Kopenhagenê 30 endam û sempa- 
tîzanên PKKê ragirtin. Dadgehê ew bi berhevkirina bi 
zorê ya 120 milyon kron (21 milyon dolar) tawanbar 
(bisûc) kiri bûn. 

(avestakurd.net, 18.09.2012) 

CIVAKZANÊ TIRK ISMAIL BEŞIKÇI LI KUR- 
DISTANÊ 

Civakzanê (sosyolog) navdar ê tirk Ismail Beşikçi, ku 
nêzîkî 20 salan ji sedema parastina pirsa kurdî li 
zîndanê ma bû, çû Diyarbekirê. Ew li wê derê bi germî 
ji aliyê şaredarê kurd Osman Baydemir, ku gurzeke 
gulan pêşkêşî wî kir, hat pêşwazî kirin. Beşikçi got ku 
Tirkiye ji Afrîka Başûr nijadparêztir e. Û wî got jî ku li 
cihanê hin gelên ku jimara wan ji 40.000 kes ne bêtir e 
dewleta wan heye, lê ku li Rojhilata Nêzîk Kurdên ku 
jimara wan digihêje çend milyonan (40 milyon) hîn 
statuyeke ramyariyî (siyasî) ne stendiye. 

(pevamner.com, riz.gari.org, 11.09.2012) 

RAPPORA INTERNATIONAL CRISIS GROUP 

Rêxistina navneteweyî «Intemational Crisis Group” 
rappora xwe li ser Tirkiye û pirsa kurdî weşand. Tê de 
11 xalên ku çareyan pêşniyar dikin hene. Ew dibêje ku 
di 13 salên dawîn de jimara kesên ku hunda bûne gihajt 


700, ku PKK piştî şerrê gêrîlla, êrîşên wê li dijî sîvîlan 
û revandinan xurttir bûye. Ji aliyê hukûmet û çape- 
meniya tirkî, rappor dibêje ku divê ku ew şerrê 
xaçparêziyê li dijî PKKê nekin û tecrube bikin ku çar- 
eyekê bibînin. Zagonên (qanûn) ku ramyarên (kesên 
siyasî) kurd bi zîndankirinan tawanbar (mehkûm) dikin 
divê ku bên guherandin û şaşiyên hêzên ewlehiyê 
(emniyet) bên rast kirin, mafên rewa (lêgal) yên gelê 
kurd divê ku di destûrê de bên dabîn (te’mîn, garantî) 
kirin ... 

(netkurd.com, rudaw.net, nefel.com, riz.gari.org, 

13.09.2012) 

PARLEMENTEREK TÊ TAWANBAR KIRIN 

Piştî hundakirina destnedayîna (immunitê) parle- 
menterî, parlementera kurd a partiya BDPê, Sebahat 
Tûncer, bi 8 sal û 9 meh zîndan ji aliyê Dadgeha lOmîn 
a Cezayên Giran a Istanbulê hat tawanbar kirin. Bi ser 
de jî, derketina ji Tirkiyê jê re hat qedexe kirin. Ta- 
wanbar li benda biryara Dadgeha Bilind e. Tûncer ji 
kanala têlêvîzyonê ya IMC re daxuyand ku ev biryar ne 
huqûqî, lê siyasî, ye, ku li Tirkiyê 10.000 girtiyên kurd 
hene û ku zîndankirin alîkariya lêgerîna çareyeke siyasî 
nakin. 

(netkurd.com, riz.gari.org, 18.09.2012) 

«ANDIMIZ» (SONDA ME) LI DADGEHA 
EWROPÎ YA MAFÊN MIROV 

Rêxistina Piştgiriya Mazlûman (Mazlum Der) biryar 
stend ku ji bo ku rakirina (ilga) sirûda «Andimiz » 
(Sonda Me) li dibistanan, li bal Dadgeha Ewropî ya 
Mafên Mirov gazin (şikayet) bike. 

(rudaw.net, netkurd.com, 19.09.2012) 

Ji dema Ata-Tûrk de, Tirkiye li ser dibistanan farz dike 
ku xwendekar her serê sibê vê sirûda ku bi « Ez Tirk 
im, ez durust im ... » dest pê dike bistirên. 

(Buroya Kurdî) 

HÎNKIRINA ZIMANÊ KURDÎ 

2.580 kes daxwaziya hînbûna zimanê kiirdî li 

zanîngeha Mêrdînê kir 

Serokê Enstituya Zimanên Jîndar ya zanîngeha Artuklu 
li Mêrdînê, Prof. Dr. Kadri Yildirim, got ku 2.580 kes ji 
vê zanîngehê daxwaziya hînbûna zimanê kurdî kir û ku 
piştî derbaskirina ezmûnekê (imtihan) 500 ji wan hatin 
pejirandin (qebûl kirin). Ewê di pirtûkeke ku cara 
yekemîn li Tirkiyê ji aliyê 6 kesan hatiye amade kirin û 
ji aliyê wezareta perwerdeya neteweyî hatiye weşandin 
bixwînin. 

(nefel.com, 20.09.2012) 

Gotina « Kurdistan » li ezmûneke ketina zcinîngehê 

Di çarçeveya biryarnameyeke (decret) li ser destûra 
hînbûna bijarte ya zimanê kurdî de, zanîngeha Al- 
parslan li Mûşê ezmûnek (imtihan) pêk anî. Ji 300 
xwendekarên ku ezmûna ketinê derbas kir, zanîngehê 
50 bijartin. Yek ji pirsan « Hevoka (cumle) ku tê de 
gotina Kurdistan cara yekemîn hati bû bi kar anîn kîjan 
e ? » bû. Bersîv jî ev bû : « Di romaneke bi kurdî de, ku 
wergerandina wê bo tirkî ji xwendekaran hati bû xwes- 
tin ». (Gotina Kurdistan ne di rêzayekî « ma’na » siyasî 
de, lê weka ciyê ku Kurd tê de dijîn, hatiye bi kar anîn). 
(rudaw.net, 23.09.2012) 

Parêzsarekî tirk kurdî hîn dibe 

Li gora rojnama Starê, parêzgarê (walî) tirk ê parêzgeha 
kurdî ya Sêrtê (Siirt), Ah met Aydm, mafê wî derket ku 
zimanê kurdî hîn bibe, ji bo ku karibe bi xelkê vê 
navçeyê re bipeyive. 

(rudaw.net, 25.09.2012) 

Wezîrê karên derve vê tirk dixwaze ku knrdî hîn bibe 

Wezîrê karên derve yê tirk, Ahmet Davutoglu, dax- 
uyand ku ew gelek dixwaze ku zimanê kurdî hîn bibe ! 
(Capemeniva Kiirdî) 

18 ŞAREDAR Û 14 RAWÊJKARÊN ŞAREDARIYÎ 
YÊN KURD JI KAR TÊN AVÊTIN 

Wezîrê hundir, Idris Naim Şahin, daxuyand ku ji 29 
Adar 2009 de, 18 şaredar û 14 endamên encumenên 
şaredariyî yên partiya kurdî BDPê ji kar hatin dûr xis- 
tin. Û wî got ku bi ser de jî 4 şaredarên partiya des- 
thilatê AKPê, 4 ên partiya dijberiya (muxalefet) tirkî 
CHPê, 1 ê partiya tirkî MHPê, 1 ê ANAPê, 1 ê DPê û 1 
serbixwe, û 2 rawêjkarên (muşawir) şaredariyî yên 
partiya CHPê û 1 ê partiya DYPê jî ji kar hatin derxis- 
tin. 

(netkurd.com, 21.09.2012) 

LI ÇEWLIKÊ PEVÇÛN 

Di 23 îlon 2012 de, diviya ku mîtîngek li Çewlikê 
(Bingöl), ji bo riswakirina (protêsto) êrîşên li dijî 
partiya kurdî BDPê biba. Polîs û serbazên tirk 
bombeyên hêstirîn û berên (gulle) ji plastîk avêtin. Du 
zarok bi giranî hatin birîndar kirin û bi dehan kes hatin 
bin çav kirin. 

(avestakurd.net, 24.09.2012) 

CIVÎNA NIVÎSKARÊN ERMENÎ, KURD Û TIRK 
LI DIYARBEKIRÊ 

Di 23 îlon 2012 de, li Diyarbekirê civîna bi navê 
« Firehkirina Dyalogê. Pêwendî di navbera Mêdya, Er- 
menistan û Tirkiyê de ». Ew ji aliyê rêxistinên USAID, 
EURASIA, Yerevan Press Club û IMC hat pêk anîn. 


Nivîskar û rojnamevanên ermenî, kurd û tirk beşdarî wê 
bûn. 

Rojnamevanê ermenî Boris Navasardian got ku ji çend 
salan de protokolên ku di navbera Tirkiye û Ermeni- 
stanê de hati bûn wajo (imza) kirin rawestiyane û ku 
nuha pêwendiyên Tirkiyê bi Iraq, Iran, Sûriye û Er- 
menistanê re têk çûne (xerab bûne). Rojnamevanên din 
jî xwest ku pêwendiyên bazarganiyî (ticarî) û çandî di 
navbera Tirkiye û Ermenistanê de hebin û ku ew pişt- 
giriya rêxistinên sîvîl bikin. 

Eger em werin pirsa Karabaxê, axeke ermenî ku li 
Azerbaycanê ye, beşdaran got ku eger sînor di navbera 
Ermenistan û Tirkiyê de vebin, ewê ev yek kartêkir- 
ineke (te’sîr) erênî (pozîtîf) li ser Azerbaycanê jî bike. 
Û wan nemabûna dibistanên kurdî li Ermenistanê jî 
rexne kir. 

(rudaw.net, 24.09.2012) 

RAGIRTINÊN GIRSEYÎ 

Di 25 îlon 2012 de, di çarçeva tevgereke fireh li dijî 
‘KCK”ê (Komela Civaka Kurdistan), ku girêdayî PKKê 
ye, li 6 bajaran de, ji 35 kesan bêtir hatin bin çav kirin. 
32 ji wan li Mersinê hatin ragirtin. Ji wan, hev-serokên 
şaxa Mersinê ya partiya BDPê, Banû Aynur Aşan û 
Musa Kullu; serokê şaxa Mersinê ya Rêxistina Mafên 
Mirov li Tirkiyê (IHD), Ali Tannverdi, û nûçegihanê 
ajansa çapemeniyê DIHA, Ferat Arslan. 

(avestakurd.net, peyamner.com, 25.09.2012) 

BANGA AZADKIRINA ROJNAMEVANAN 

Enstituya Navneteweyî ya Çapemeniyê, Encumena 
Navneteweyî ya Tirkiyê, Fêdêrasyona Rojnamevanan li 
Ewropa, Sendîkaya Rojnamevanan li Tirkiyê û Plat- 
forma Azadî ji bo Rojnamevanan bangî hukûmeta tirkî 
kirk u 77 rojnamevanên zîndankirî, ku bi têrrorîsmê 
hatine tawanbar kirin, bên azad kirin. 

(rudaw.net, 26.09.2012) 

BOMBEKIRINA KURDISTANA IRAQÊ 

Di 24 û 28 îlon 2012 de, leşkerê tirkî navçeyên sînorî 
yên Kurdistana Iraqê bombe kirin, ji bo ku çekdarên 
PKKê jî biqewirîne. 

(Capetneniva Kurdî) 

DADGEHA EWROPÎ TIRKIYÊ JI SEDEMA 
ZIMANÊ KURDÎ TAWANBAR DIKE 

Dadgeha Ewropî ya Mafên Mirov li Strasburgê Tirkiye 
bi dayîna 7.500 € ji Sendîkaya Perwerdeyê li Tirkiyê 
“Egitim Sen” re û 411 € ji bo masrafên dadgehê ta- 
wanbar kir. Ev yek ji bo ku di 15 Sibat 2002 de, 
parêzgarê (walî) Ankara ji vê sendîkayê xwesti bû ku ji 
destûra xwe xwestina “perwerdeya bi zimanê dayikî” 

(kurdî) derxîne. Dema ku sendîka ev yek ne pejirand 
(qebûl ne kir), parêzgar li bal dadgehê, di 19 Adar 2002 
de, giliyê wê kir. Di 13 Tîrmeh 2002 de, sendîka ev he- 
vok (cumle) guherand û kir “Hemî kesên civakê mafê 
wan heye ku bi zimanê xwe bên perwerde kirin û çanda 
xwe bidin pêş”. Dozkarê giştî xwest ku ev pirs li parle- 
mentê bê giftûgo (munaqeşe) kirin. Lê, piştî xwestina 
serleşkeriya tirkî, parêzgar cardin giliyê sendîka kir. Di 
03 Tîrmeh 2005 de, sendîka “zimanê dayikî” ji destûra 
xwe derxist û doza wê hat rakirin. Piştre, sendîka li bal 
Dadgeha Ewropî ya Mafên Mirov gilî kir û got ku bend 
10 û 11, yên li ser “azadiya bîr” (fikir) û “mafê ava- 
kirina sendîka”, yên Lihevkirina (Convention) Ewropî 
ya Mafên Mirov ji aliyê Tirkiyê hatin pelixandin. 
(rizgari.org, 26.09.2012) 

VEGERA NAVÊN KURDÎ YÊN NAVÇEYAN 

Encumena karên hundir a parlementa Tirkiyê ji sero- 
kwezîrê tirk, Recep Tayyip Erdogan, re pêşniyar kir ku 
navên tirkîkirî yên bajar û navçeyên kurdî bên vege- 
randin navên aslî yên kurdî. Serokwezîr ji encumenê 
xwest ku karên xwe kutah (tamam) bike, ji bo ku hemî 
guherandin di heman (eynî) zemanî de bên kirin. 
(netkurd.com, 29.09.2012) 

25 KURD TÊN RAGIRTIN 

Ji 38 kesên ku li Mersîn û 5 bajarên din, di çarçeveya 
tevgera polîsî ku li dijî “KCK”ê hat kirin de, hatin bin 
çav kirin, 25 kes hatin ragirtin. Ji wan, serokê şaxa 
Mersinê ya partiya kurdî BDPê, Musa Kulu, û serokê 
Rêxistina Mafên Mirov, Ali Tannverdi. (netkurd.com, 
29.09.2012) 


PÊŞANGEHA NAVNETEWEYÎ YA PÊTROL Û 
GAZÊ 

Ji 03 heta 06 Ilon 2012, Pêşangeha Navneteweyî ya 
Pêtrol û Gazê li Hewlêrê bû. 50 şirket, ji 14 welatên 
Ewropa, Asya û Amerîka, beşdarî wê bûn. Wezîrê 
çandinê yê Kurdistanê Sîrwan Baban, parêzgarê Hew- 
lêrê Newzad Hadî, konsulê giştî yê Iranê li Kurdistanê 
Seyed Azim Hoseynî û jimareke nimînendeyên welatên 
biyanî beşdarî vekirinê bûn. 

(peyamner.com, aknews.com, 03.09.2012) 

ŞANDEKE BRÎTANÎ YA WEZARETA KARÊN 
DERVE LI KURDISTANÊ 

Di 04 îlon 2012 de, serokê Kurdistana Iraqê, Mesûd 
Berzanî, pêşwaziya şandeke brîtanî ya wezareta karên 
derve, bi serokatiya Elizabeth Jones, û bi amadebûna 
çend berpirsiyarên bilind ên kurd, kir. Her du alî gelek 


257 SAL ZÎNDAN JI 37 KURDAN RE 
Di 29 îlon 2012 de , dadgeha Adana 37 berpirsiyarên 
partiya kurdî BDPê bi tevayî bi 257 sal zîndan tawanbar 
kirin ! Ev yek, bê guhdarîkirina xwestina tawanbaran 
ku xwe bi kurdî biparêzin. Di 2010 de, li Dîlokê 
(Antep), 52 berpirsiyarên bajar û navçeyên KCKê û 
partiya BDPê hati bûn bin çav kirin. 

(peyamner.com, 29.09.2012) 

PKK DÎLEK AZAD DIKE 

Serokê şaxa şaredariya Surê, ya Diyarbekirê, ya partiya 
desthilatê AKPê, Hamit Çalikkanat, ku ji aliyê PKKê di 
21 Tebax 2012 de hati bû revandin, hat azad kirin. Wî 
daxuyaniyek ji çapemeniyê re, li avahiya Rêxistina 
Mafên Mirov li Tirkiyê li Diyarbekirê, kir û tê de got ku 
ew ji partiya AKPê derket. U wî got jî ku PKKê bi 
awakî xerab lê ne nêrî. 

(netkurd.com, 29.09.2012) 

TIRKIYE ŞAMPYONA AKSÎDANÊN KAR E 

Li gora Encumena Istanbulê ya Ewlehiya (emniyet) Kar 
û Tendurustiya (saxî) Karkeran, Tirkiye li Ewropa di 
warê aksîdanên (qaza) kar de yekemîn e. Her roj, 172 
aksîdan dibin, 3 kes dimirin û 5 jî seqet dibin. Li gora 
serjimêriyan (statistiques), di 10 salên dawîn de, ji 2000 
heta 2012, 12.686 kes piştî aksîdanên kar, ku piraniya 
wan di şaxa avakirinê de bûn, mirin. Li gora Rêxistina 
Navneteweyî ya Kar, bitenê E1 Salvador û Cezayir di vî 
warî de li pêş Tirkiyê ne. 

(netkurd.com, 30.09.2012) 


pirsên ku di navbera Kurdistan û hukûmeta fêdêral li 
Bexdadê de hene giftûgo kirin. 

(peyamner.com, avestakurd.net, nefel.com, 05.09.2012) 

ŞANDEKE KONGRÊSA AMERÎKÎ 
Di 05 îlon 2012 de, serok Berzanî pêşwaziya şandeke 
(dêlêgasyon) Kongrêsa (parlement) amerîkî, ku ji 
sênator John Macquin, Jo Liberman û Lindzi Graham 
pêk hati bû, kir. Şandê piştgiriya Amerîka ji Kurdistana 
Iraqê re dilniya (te’kîd) kir û got ku divê ku hukûmeta 
Bexdadê bend 140 a destûra iraqî, ya li ser vegerandina 
navçeyên erebkirî, ku ji wan Kerkûk, ji Kurdistanê re, 
bi cî bîne. 

(peyamner.com, 05.09.2012) 


KURDISTANA IRAQÊ 

ÊRÎŞÊN TÊRRORÎST LI NAVÇEYÊN EREBKIRÎ 
YÊN KURDISTANÊ 

Di 02, 25 û 29 îlon 2012 de, êrîşên têrrorîst li Tuz 
Xurmatû, Xaneqîn, Tel’efer û Şengalê bûn. Bi giştî, 7 
kes mirin û 8 jî birîndar bûn. 

(Çapemeniya Kurdî) 

TIRKIYE EWÊ EL-HAŞIMÎ RADESTÎ BEXDADÊ 
NEKE 

Di 11 îlon 2012 de, serokwezîrê tirk, Recep Tayyip 
Erdogan, di konfêranseke çapemeniyê de got ku ewê 
Tirkiyê cîgirê berê yê serokê iraqî, Tariq El-Haşimî 
(sunnî), ku ji aliyê hukûmeta Bexdadê ji sedema “têr- 
rorîsmê” hukmê îdamê stendiye, radestî (teslîm) Iiaqc 
neke. El-Haşimî di destpêkê de reviya bû Kurdistana 
Iraqê û piştre Tirkiyê. Ew hîn jî li wê derê ye. Dema ku 
ev biryar ji aliyê hukûmeta iraqî hati bû stendin, serokê 
Iraqê, Celal Talabanî (kurd), û serokê Kurdistana Iraqê, 
Mesûd Berzanî, nerazîbûna xwe nîşan da bû. 
(avestakurd.net, netkurd.com, 11.09.2012) 

CARDIN PÊTROL LI KURDISTANÊ 

Şirketa norvêjî ya pêtrolê, DNO, ku ji zû de li Kurdis- 
tana Iraqê kar dike, daxuyand ku wê tê de cardin bîreke 
pêtrolê dît. Û wê got jî ku sala wêbê ewê ev bîr rê- 
zêrveke 55.000 bermîlên pêtrol û gazê derxîne. 
(avestakurd.net, 13.09.2012) 

DI ÇAR SALAN DE 2.385 JIN TECRUBE KIR KU 
XWE BIKUJIN Û 399 JÎ HATIN KUŞTIN 

Li gora Birêvebiriya Giştî ya Têkoşîna li dijî Tundiyê li 
dijî Jinan, li bajarên cihê yên Kurdistana Iraqê, di 
navbera salên 2008 û 2012 de, 2.385 jin tecrube kir ku 
xwe bikujin. Ji wan, 342 mirin. 399’ên din jî hatin 
kuştin. Ev yek, piştî pirsên (problem) civakî-aborî, ze- 
wacên bi zorê û cinayetên namûsê. 

(rudaw.net, 09.2012) 

SEROK BERZANÎ LI DERVE 

îtalya : Axaftin û rasthatinên bi kesên fermî re 
Di 21 îlon 2012 de, serokê Kurdistana Iraqê, Mesûd 
Berzanî, li Roma beşdarî Kongreya Cihanî ya Partiyên 
Dêmokrat bû. Wî tê de axaftinek kir û li ser pêşdeçûna 
aborî ya Kurdistanê peyivî. Wî got ku di 2002 de hatina 
salane ji kesekî re 257 dolar bû û ku di 2012 de ew 
gihajt 5.000 dolar. Û wî got jî ku asta (sewiye) bêkariyê 
nizm bûye û ku nuha 7% e, ku asta berhemanînê (intac, 
production) bilind bûye 20 milyaran di salê de, ku 
nêzîkî 3.000 şirketên biyanî li Kurdistanê kar dikin û ku 
di warê pêtrolê de nuha 175.000 bermîl di rojê de tên 
derxistin û ku di 2014 de ewê ev jimar bigihêje mi- 
lyonek bermîl. Û wî got jî ku ji 4.500 gundên ku ji aliyê 
rejîma Saddam Huseyn hati bûn têk dan, 4.000 ji nuh de 


hatine ava kirin. Piştre, ew li ser pirsên ku di navbera 
Kurdistan û hukûmeta serokwezîr Nûrî El-Malikî de 
hene peyivî. Wî got ku piştî têkoşîneke dirêj a gelê kurd 
ji bo azadiya xwe, ji 2003 de Herêma Kurdistanê maf di 
çarçeva destûra iraqî de stendin û ku ev destûr maf û 
erkên (wazife, wacib) hem Herêmê û hem jî yên 
hukêmeta Bexdadê, di çarçeva sîstemeke fêdêral, ku li 
ser bingeha consensus (tawîz) û şirîkatiyê ava bûye, de 
nas kirin. Û wî got jî ku eger hukûmeta navendî ya 
Iraqê di bêrûmetkirina (bêhurmetî) vê yekê de dewam 
bike, ewê gelê Kurdistanê tucar nepejirîne (qebûl neke) 
ku li bin siya rejîmeke dîktarorî bijî û ewê biryareke din 
(serxwebûn) bistîne. 

Di 22 îlon de jî, serok Berzanî, tevî şandekê, rastî 
wezîrê îtalî yê karên derve, Julio Terzî, hat. Piştre, wan 
konfêranseke çapemeniyê ya hevrayî pêk anî û tê de li 
ser xurtkirina pêwendiyên aborî û çandî di navbera 
Italya û Kurdistanê de, bi riya konsulxana îtalî li 
Hewlêrê, û li ser rewşa ramyariyî (siyasî) li Iraq, Sûriye 
û Rojhilata Navîn peyivîn. Serok Berzanî got ku nuha 
nêzîkî 29.000 penaberên sûrî li Kurdistana Iraqê dijîn, 
ku ew alîkarî ji hukûmeta Kurdistanê û UNHCR dis- 
tînin û wî bêtir alîkarî ji Italya û welatên din xwest. 
(Capemeniva kurdî, 21 û 22.09.2012) 


Tirkiye : Axaftin û rasthatin 



Di 30 îlon de, serok Berzanî beşdarî kongreya partiya 
serokwezîrê tirk, AKPê, bû û tê de, weka di hemî 
seredanên xwe li welatên biyanî de, bi kurdî peyivî. 
Serokwezîrê tirk, Recep Tayyip Erdogan, silav lê kir û 
wî « serokê herêmî yê Irqê » (ji bo ku nebêje Kurdistan) 
bi nav kir. Partiya faşîst a tirkî « MHP » ne çû vê 
kongrê, ji bo ku hatina Berzanî riswa (protêsto) bike ! 

Berzanî pesna merdbûna serokwezîrê tirk, dema ku ew 
çû Diyarbekirê û tê de got ku divê ku pirsa kurdî bê 
çare kirin û dema ku par çû bû seredana Kurdistana 
Iraqê, da. Û wî got jî ku divê ku hemî hêzên kurdî xwe 
ji tundiyê (şiddet) dûr bixin û piştgiriya ramyariya 

(siyaset) Erdogan bikin. Û wî got jî ku ew amade ye ku 
hertiştê mumkun bike ji bo rawestandina tundiyê. Û ew 
li ser pêwendiyên bazarganiyî yên gelek xurt di navbera 
Kurdistana Iraqê û Tirkiyê de, ku digihêjin 12 milyaran 
û 80% ji jimara karsaziya Kurdistanê pêk tînin, peyivî. 
Û ew li ser guhertinên li Rojhilata Nêzîk jî peyivî û 
piştgiriya xwe ji gelê sûrî re nîşan da û vekirina Tirkiyê 
deriyên xwe ji penaberan re baş nirxand û got ku 29.000 
ji wan li Kurdistana Iraqê ne. 

Di 01 Çirî de, Berzanî rastî wezîrê tirk ê karên derve, 
Ahmet Davutoglu, hat. Piştre, wan konfêranseke çape- 
meniyê ya hevrayî pêk anî. Û piştre jî ew rastî parle- 
menterên kurd ên berê yên partiya desthilatê, AKPê, 
hat. 

(Capemeniva kurdî, 30.09 - 02.10.2012) 

CÎGIRÊ SEROKÊ ENCUMENA OLEMPÎK TÊ 
REVANDIN 

Di 22 îlon 2012 de, parlementerekî kurd û serokê en- 
cumena werzişî (sportif) ya parlementerî, Seîd Xoşnaw, 
dawuyand ku cîgirê serokê encumena werzişî ya iraqî 
ku beşdarî Olympiad’a Cihanî ya Londonê bû bû, 
Beşşar Mustafa, ku Kurd e, li mala xwe ji aliyê komeke 
çekdar, ku xwe weka hêzeke leşkerî ya serokwezîr Nûrî 
El-Malikî pêşkêş kir, hat revandin. Piştî 12 katjmêran 
(saet), ew hat azad kirin. 

( aknews.com , 22.09.2012) 

ZAROKÊN EREB DIÇIN DIBISTANÊN KURDÎ 

Huseyn Caf, serokê şaxa lêgerînên kurdî li Bexdadê, 
got ku îsal bi dehan malbatên ereb zarokên xwe li dibi- 
stanên kurdî qeyd kirin. Li Bexdadê 110 dibistanên 
kurdî hene û li gora destûra iraqî kurdî zimanê 2mîn ê 
fermî (resmî) yê Iraqê ye. Pirtûkên dibistanî ji aliyê 
hukûmeta Kurdistanê ji wan re tên şandin. 554 dibista- 


6 KURD TÊN ÎDAM KIRIN 

Di 20 îlon 2012 de, li gora ajansa Kurdpa, 10 Kurd li 
zîndana Urmiyê, li Kurdistana Iranê, hatin îdam kirin. 

8 KURD TÊN TAWANBAR KIRIN 
Di îlon 2012 de, dadgeha Mahabadê hukmê îdamê da 2 
Kurdan, Mensûr Arvendî û Saman Nesîmî. Di 19 îlon 
de, dadgeha Sinê hukmê bi tevayî 120 sal zîndan da 4 
çalakvanên ramyariyî yên kurd ! Di heman rojê de, 
dadgeha Merîwanê hukmê 8 sal zîndan da her yek ji 2 
çalakvanên kurd. 

(rudaw.net, netkurd.com , 20.09.2012) 


nên bi zimanê kurdî li derveyî Kurdistanê, ku ji wan 
410 li navçeya Kerkûkê, hene. 

(rudaw.net, 23.09.2012) 

RASTHATINA NIMÎNENDEYÊ HUKÛMETA 
KURDÎ BI RÊXISTINÊN NAVNETEWEYÎ RE 

UNHCR û penaberên sûrî 

Di 29 îlon 2012 de, berpirsiyarê hukûmeta Kurdistanê 
ji bo karên derve, Fellah Mustafa, pêşwaziya Banû 
Bushra Halepota, seroka buroya UNHCR li Hewlêrê 
kir. Ev yek ji bo giftûgokirina rewşa nêzîkî 29.000 
penaberên sûrî li Kurdistana Iraqê. Banû Halepota got 
ku hukûmeta almanî çend bernameyên perwerdeyê 
pêşkêş kirin. Hukûmeta Kurdistanê alîkariyeke mirovî 
ya 10 milyon dolaran da wan. UNHCR nuha bi 
hukûmeta kurdî, desthilatên taxî (lokal) û rêxistinên din 
re kar dike, ji bo dabînkirina (te’mînkirin) alîkariya di 
warên tendurustî (saxî), perwerde, xanî û servîsên 
bingehî de. Ew şaxa arizî (privê) li Kurdistanê û rêx- 
istinên navneteweyî vedixwîne (dawet dike) ku alîkarî 
bikin. Seredana van penaberan ji aliyê aktrîsa sînema ya 
bi nav û deng, Angelina Jolie, ku nimînendeya taybetî 
(xusûsî) ya UNê (Rêxistina Neteweyên Yekbûyî) ye, 
roleke girîng di naskirina pêwîstiyên mezintir û heva- 
kiriya bi civata navneteweyî re lîst. 

(pevanmer.com, 29.09.2012) 

NGO’yeke Swêdî 

Di 30 îlon de, Mîrza Fellah Mustafa pêşwaziya Eskil 
Franck, birêvebirê (mudîr) NGO’ya (rêxistineke ne 
hukûmî) swêdî, Forum for Levande Historia, ku 
lêgerînek li Kurdistanê li ser nijadkujiya kurdî û ra- 
myariya (siyaset) erebkirinê ku ji aliyê hukûmeta iraqî 
heta ketina Saddam Huseyn di 2003 de hati bû bi cî 
anîn, dike kir. 

(pevamner.com, 30.09.2012) 


JINÊN ÎRANÎ LI MELLEYEKÎ DIXIN ! 

Li gora CNNê, melleyê gundê îranî Şahmîrzadê, Alî 
Beheştî, ewqas ji aliyê du jinan hat lê xistin ku 3 roj li 
nexweşxanê ma ! Wî daxuyand ku dema ku ew diçû 
mizgeftê ji bo limêja înê, ew rastî du keçên ku cillên ne 
li gora usul li xwe kiri bûn hat. Dema ku wî têbîniyek li 
ser vê yekê kir, yek ji wan bersîv da wî û got ku divê ku 
ew çavên xwe bigire. Û dema ku wî xwestina xwe 
dubare kir ku divê ku ew hemî laşê xwe bigirin, wî 
ewqas hest (hiss) bi lêdanên bi piyan kir û nifir bihîstin 
ku nema zani bû çi hatiye serê wî ! 

(rudaw.net, 21.09.2012) 


KURDISTANA ÎRANÊ 

QAÇAXÇIYÊN KURD TÊN ÎDAM KIRIN 

Komeke Kurdên ku ji qaçaxçîtiyê di navbera navçeya 
herêmî ya Serdeştê û Kurdistana Iraqê de dikin ji aliyê 
serbazên îranî hatin êrîş kirin. Yek ji wan, Rizgar Ge- 
menanî, hat kuştin. 

Di destpêka îlonê de jî, li heman sînorî serbazan agir 
berda komeke din a Kurdan. Yek, Muhammed Dîwalan, 
hat kuştin û 2’yên din birîndar kirin. 

Li gora ajansa ANFê, ji destpêka sala 2012 de, ji 
kêmasî ve 27 kes li sînorên Kurdistana Iraq û Tirkiyê 
hatin kuştin. Di 2011 de, 114 hatin kuştin û 60 jî ji aliyê 
serbazên îranî û tirk hatin birîndar kirin. Di 2010 de, ji 
kêmasî ve 68 kes li sînorê Iran û Tirkiyê hatin kuştin, bi 
dehan hatin birîndar kirin û bi sedan dewar (heywanên 
xwedîkirinê) hatin têk dan. Di 2009 de, ji kêmasî ve 90 
kes hatin kuştin. 

(rudaw.net, 24.09.2012) 


XWEPÊŞANDANÊN KURDAN 

Her în, Kurd li bajarên cihê yên Kurdistanê û li taxên 
kurdî yên Şam û Helebê xwe pêşan didin (dimeşin). 
(Çapemeniva kurdî) 

Di 20 îlon 2012 de, Encumena Giştî ya Cuhanên Kurd 
xwepêşandanek li Qamişlî, li Kurdistana Sûriyê, bi navê 
« Na ji derketina ji axa niştiman » pêk anî. Gelek jin û 
cuhan beşdarî wê bûn. Heta nuha, 23.000 Kurdên 
Sûriyê li Kurdistana Iraqê pena bûne (iltica) û li kam- 
pên li nêzîkî bajarên mezzin, nemaze li ya Dumizê, li 
nêzîkî Duhokê, dimînin. 

(rudaw.net, 21.09.2012) 

RAGIRTIN Û KUŞTINÊN KURDAN 

Di 30 Tebax 2012 de, 5 kes, ku ji wan Yasir Hesen 
Keleş û Ebbas Ibrahîm, di êrîşeke polîs de li Ya’furê, li 
nêzîkî Şamê, hatin kuştin. 

(kurdwatch.org, 04.09.2012) 

Di 03 îlon de, li Qamişlî, lêgerîn li malan û ciyên kar ji 
aliyê hêzên ewlehiyê yên sûrî hatin kirin û 25 cuhanên 
ku bi reva ji leşker hatine tawanbar kirin hatin ragirtin. 
Piştî vê yekê, Komela Cuhanên Rojavaya Kurdistanê 
« KCRK » û Hêzên Ewlehiya Gel xwe pêşan da (meşi- 
yan) û ala sûrî ji dibistanekê anî xwar. Jinên 50-60 salî 
piştgiriya xan kir û bazarganan deriyên fîroşgehên (dik- 


Di 25 îlon de, serbazên îranî Kurdek, Hesen Abdullah, 
li sînorê Pişder (Kurdistana Iraqê) û Serdeşt (Kurdistana 
Iranê), dema ku wî tevî çend hevalan mazot li ser pişta 
hespê xwe dibir, kuşt. Hesen ji Serdeştê bû, ew 34 salî û 
bavê 5 zarokan bû. Ji mehekê de ew bê kar bû. Malbata 
wî got ku ji berê hukûmeta îranî « kartên sînoran » dida 
kesên ku dixwest ku bazarganiya rewa (lêgal) di 
navbera sînoran de bikin, lê ku piştre wê ev maf rakir û 
xelk neçar (mecbûr) kir ku qaçaxçîtiyê bike. 

(rudaw.net, 26.09.2012) 

MUCAHIDÎN NEMA TÊRRORÎST IN 
Di 28 îlon 2012 de, li gora BBC, wezîra amer îkî ya 
karên derve, Hillary Clonton, daxuyand ku welatê wê 
Mucahidînên îranî ji lîsta têrrorîst derxistin, ji bo ku ji 
10 salan de ev rêxistin nema êrîşên têrrorîst dike. Pi- 
raniya endamên wê li kampekê li nêzîkî Bexdadê, li 
Iraqê, dijîn. 

(aknews.com, 29.09.2012) 


kan) xwe girt û beşdarî xwepêşandanê bûn. Di 
pevçûnên di navbera van cuhanan û hêzên sûrî yên 
ewlehiyê de, 8 polîs ji aliyê Yekîneyên Parastina Gel 
« YPG » hatin bin çav kirin. Polîsên bajar xwe li bu- 
royên xwe girt û 25 cuhanên kurd hatin azad kirin. 
(rudaw.net, aknews.com, 03.09., netkurd.com, 

04.09.2012) 

Di 04 îlon de, xortê ku ji leşkeriyê reviya, Şervan 
Xelîn, li Sayda, li nêzîkî Der’a, hat kuştin. Endamekî 
Leşkerê Azad yê Sûrî got ku Xelîl tecrube kiri bû ku 
alîkariya serbazên din ên yekîneya xwe bike ku ji 
leşkeriyê birevin. 

(kurdwatch.org, 13.09.2012) 

Di 05 îlon de, polîsê sûrî li malên Kurdên taxa Zorava, 
li nêzîkî Şamê, gerriyan û 5 kes bin çav kirin. Di heman 
rojê de, li Dirbêsiyyê, li Kurdistanê, wî erebeyeke ku ji 
gundê Xennamiyyê diçû Qamişlî rawestand û 5 kesên ji 
heman malbatê bin çav kirin. 

Ji destpêka lê Ilonê, polîs, servîsên dizzî û serbazên 
sûrî li gelek malan li Qamişlî gerriyan û 60 cuhan 
ragirtin. 

( avestakurd. net, 05.06.2012) 

Di dema bombekirina taxa kurdî ya Helebê, Şêx 
Meqsûd, de 20 kes mirin û 54 jî birîndar bûn. 
Xwepêşandanên mezzin ên kurdî li bajarên cihê, ji bo 

riswakirina vê qirkirinê, bûn. Piraniya Kurdên Helebê li 
du taxên Şêx Meqsûd û Eşrefiyyê dijîn. Jimara wan 
digihêje nêzîkî 600.000. 

( rudaw.net , avestakurd.net, netkurd.com, 07.09., kurd- 

watch.org, 20.09.2012) 

Di 11 Ilon de, firokeyên leşkerî yên sûrî dorên gundê 
kurdî yê Basûta, li nêzîkî Efrînê, bombe kirin. 2 kes 
birîndar bûn. 

(rudaw.net, avestakurd.net, 12.09.2012) 

Di 11 Ilon de, Rêzan Xalid Mustafa, endamê Partiya 
Yekîtiya Dêmokratîk a Kurdî li Sûriyê li kuçeyeke 
Helebê hat kuştin. Berpirsiyarên vê partiyê merivên 
hukûmeta sûrî bi vê cinayetê tawanbar kirin. 
(kurdwatch.org, 17.09.2012) 

Di 13 îlon de, polîs êrîşî bi sedan kesên ku li ber 
fimekê li Qamişlî rawestiya bûn kir. Ev yek ji bo ku 
wan li dijî nebûna nan xwe pêşan da bû (meşiya bûn). 
(kurdwatch.org, 18.09.2012) 

Di 18 îlon de, bombeyek li ser ereba Faysal Yûsif, ser- 
okê servîsên dizzî yên leşkerî, li nêzîkî avahiya 
ewlehiya leşkerî li Qamişlî, teqiya. Yûsif hat kuştin û 2 
sîvîl birîndar bûn. Tukes xwedî li vê êrîşê demeket. 
(rudaw.net, netkurd.com, avestakurd.net, 18.09.2012) 

Di 18 îlon de, şerrek di navbera Leşkerê Azad yê Sûrî û 
hêzên leşkerî yên hukûmetê li Tel Abyad, li parêzgeha 
(wilayet) Raqqa, li nêzîkî sînorê tirkî, de derket. Ça- 
lakvanên dijberiyê dibêjin ku Leşkerê Azad çavdêriya 
bingeha sînorî di navbera Sûriye û Tirkiyê de dike, lê 
ku leşkerê sûrî bajar ji derve bombe dike. Zarokekî ba- 
jarê Ahçikale, ku li Tirkiyê ye, bi berên (gulle) leşkerê 
sûrî hat kuştin. Divê ku bê zanîn ku nêzîkî 30-40% 
rûniştevanên Tel Abyad Kurd in. 

(avestakurd.net, 19.09.2012) 

Li gora ajansa Cihanê, di vî şerrê Tel Abyad de 8 en- 
damên PKKê mirin. 

(netkurd.com, 20.09.2012) 

Hêzên sûrî cuhanekî kurd, Sefeddîn Muhammed Sedîq, 
li gundê Tel Marûf, ku girêdayî Dirbêsiyyê ye, revand, 
bê ku sedema vê yekê bêjin. Bi ser de jî, wan du 
cuhanên kurd, Nûbar Isa Mûsa û Muhammed Ezîz 
Mecîd, li ser riya Qamişlî-Dêrikê ragirtin. 

(rudaw.net, 19.09.2012) 

Servîsên dizzî yên sûrî li Qamişlî huqûqzan û seroka 
berê ya Rêxistina Mafên Mirov (MAD), Medya Şakir, 
revand. Haya tukesî jê tu neye. Ji berê, ew hati bû bin 
çav kirin. (avestakurd.net, 21.09.2012) 


Kurdekî Efrînê, Reşîd Xazik, dema ku pezê xwe li deşta 
Şidyanê, li Kurdistana Sûriyê, diçêrand, ji aliyê serba- 
zên (esker) tirk hat kuştin. Di destpêkê de ew birîndar 
bû, lê li nexweşxana Efrînê, ji sedema nebûna xwînê, 
mir. 

(avestakurd.net, 23.09.2012) 

Ekrem Elî, dema ku dixwest vegere Qamişlî, bi tankeke 
rejîma sûrî li Şamê hat kuştin. 

(avestakurd.net, 25.09.2012) 

Di 27 îlon de, pevçûn di navbera merivên Leşkerê 
Azad ê Sûrî û yên partiya kurdî PYDê de li gundê Iska, 
ku girêdayî Şêrawa, li navçeya Efrînê, ye derket. 2 En- 
damên Leşkerê Azad û yek ê PYDê hatin kuştin. 
(avestakurd.net, 27.09.2012) 

Di 28 îlon de, firokeyên leşkerî li Heyamê, qezayekî 
Helebê, karwaneke erebeyên ku piştî merasîmeke gorki- 
rinê ji Efrînê vedigeriya Helebê, bombe kir. Zarokekî 
13 salî, Mustafa Umer, hat kuştin û bi dehan kes birî- 
ndar bûn. 

( avestakurd.net, 29.09.2012) 

Di 30 îlon de, bombeyek li Qamişlî teqiya. Têlêvîzyona 
dewletê nûçe rastand û got ku 4 kes hatin kuştin, lê ku 
ne hat zanîn ku birîndar hebûn yan na. Camên hin mal û 
firoşgehên (dikkan) taxa Mor Yakub hatin şikestin. 
(avestakurd.net, 29.09.2012) 

ÊRÎŞÊN PARTIYA « PYD »ê 

Di 01 îlon de, 4 çalakvanên kurd ên Amûdê, dema ku 
wan dixwest ku birevin Tirkiyê, ji aliyê partiya kurdî 
PYDê hatin ragirtin. 2 ji wan ji leşkerê sûrî reviya bûn. 
Yek ji wan serbaz bû û ji leşkeriyê reviya bû. Yê 2mîn 
ne dixwest ku xizmeta leşkerî bike û lê dihat gerrîn. 
Komên cihê yên cuhanên Amûdê ji bo wan xwe pêşan 
da û kirinên PYDê nêzîkî yên mîlîsên sûrî dîtin. PYDê 
êrîşî wan kir û çend kes birîndar bûn. Piştî riswayên 
Encumena Niştimanî ya Kurdî, ev 4 çalakvanan hatin 
azad kirin. 

(netkurd.com, 02.09., kurdwatch.org, 07.09.2012) 

Li Dêrikê, PYDê kampên tedrîbên leşkerî, ku tê de ji 
cuhanan re şerr tê hîn kirin û ew tên amade kirin ku 
biçin Kurdistana Tirkiyê, bi cî kirin. Di nav van cuhana 
de zarok jî hene. 

(avestakurd.net, 09.09.2012) 

Di 02 îlon 2012 de, xwepêşandan bûn û alîgir û meri- 
vên çekdar ên partiya kurdî PYDê, ku nêzîkî PKKê ye, 
duruşmên (slogan) « Bijî Serok Apo » (Abdullah Öca- 
lan), û « Gêrîlla, Gêrîlla ...» avêtin û al şewitandin. 

Xwepêşandiyan kirinên PYDê riswa (protêsto) kirin û 
ew bi kirina karê servîsên dizzî û hêzên leşkerî yên 
dewletê tawanbar kir. Di pevçûnên di navbera her du 
aliyan de, endamekî Encumena Neteweyî ya Kurdî, 
Kemal Elî, birîndar bû. 

(nidaw.net, avestakurd.net, 03.09.2012) 

Di 12 îlon de, endamên PYDê Xeyruddîn Birhik li yek 
ji «checkpoint »tên xwe, li nêzîkî Girkê Legê (El- 
Ma’bada) ragirt û karta zanava (nasname) wî xwest. 
Dema ku wî ev yek ne pejirand (qebûl ne kir), wan ew 
rojek girt. 

(kurdwatch.org, 19.09.2012) 

Di 12 îlon de, li Girkê Legê, endamên PYDê ji karbi- 
destekî (me’mûr) karên avê, Abdurrahman Gelo, xwest 
ku ereba xwe bide wan. Dema ku wî ne pejirand, wan 
ew bi cezakirinê tehdîd kir. Wî ji partiya xwe « Yekîtî » 
xwest ku wî û malbata wî biparêze. Endamên çekdar ên 
Yekîtî û endamên malbata wî li ber deriyê wî dergevanî 
kir. 

(kurdwatch.org, 19.09.2012) 

Di 13 îlon de, çend zilamên çekdar, endamên êla (eşîr) 
erebî Benî Sab’, li navenda Qamişlî, li nêzîkî avahiyên 
servîsên dizzî yên sûrî, civiyan. Wan ji sedema êrîşa li 
dijî hevalê xwe Ahmed El-Salihî, birêvebirê taxî (lokal) 
yê karên avê, qerebû (ta’wîz) xwest. Berê çend rojan, 
El-Salihî ji aliyê merivên çekdar hati bû birîndar kirin û 
ereba wî hati bû dizzîn. Endamekî vê êlê ji malpera 
KurdWatch re got ku ev êrîşker endamên PYDê bûn û 
ku ev civîn ji birêvebiriya vê partiyê re ixtarek bû. 
(kurdwatch.org, 23.09.2012) 

Di 18 îlon de, Yekîneyên Parastina Gel « YPG », ên 
partiya PYDê, belavokeke ku tê de bi awakî vekirî 
dibêjin ku nema guhdariya biryarên Desteya Bilind a 
Kurdî « DBK » dikin, ku ew xwe serbixwe dibînin û ku 
ew bitenê gel diparêzin, belav kir (li bultena me ya 
berê, N° 89, binêre). 

Di 20 îlon de, zilamên çekdar ên PYDê (Yekîneyên Pa- 
rastina Gel) ketin nav buroyên 3 endamên Encumena 
Niştimanî ya Kurdî : Partiya Yekîtiya Kurdî « Yekîtî », 
Partiya Dêmokratîk a Kurdî (El-Partî) û Partiya Azadî. 
Wan ji berpirsiyarên wan xwest ku çek hilnegirin û ku 
nehêlin ku tu kesekî çekdar bikeve hundir. 
(kurdwatch.org, 27.09.2012) 

Di 21 îlon de, endamekî Encumena Niştimanî ya Kurdî 
li Sûriyê, Mehmûd Walî, bi şev, li ber buroya vê encu- 
menê li Serê Kaniyê, hat kuştin. Hin guwah (şahid) got 
ku kesekî bi motosîklêtekê agir berda wî. Heta nuha 
berpirsiyarên vê cinayetê ne hatine nas kirin. Hin ji 


PYDê gûman (şubhe) dikin, lê ew vê yekê inkar dike û 
hêzên tarî ku naxwazin ku yekîtiya Kurdan li bin sî- 
wana (şemsiye) Encumena Niştimanî ya Kurdî pêk bê 
tawanbar dike. 

Mehmûd Walî gelek caran ji aliyê PYDê hati bû tehdîd 
kirin û hergav xwe vedişart. Di 2011 de, ew tevî ra- 
myarê kurd Muhammed Yûsuf ji aliyê PYDê hati bû 
revandin. Ew hati bû êşkence kirin û piştre avêtin ser 
kuçeyeke gundê Elokê. 

(rudaw.net, netkurd.com, avestakurd.net, 21.09.2012) 

Kurdên Qamişlî merivên çekdar ên PYDê rexne dikin û 
dibêjin ku bi behaniya dabînkirina (te’mînkirin) 
ewlehiyê ew xelk tehdîd dikin û radigirin. Bi ser de jî, 
her kesê ku dixwaze biçe Kurdistana Iraqê divê ku 
baceke (taxe) gumrukî li sînor bide wan. 

(rudaw.net, 21.09.2012) 

ENCUMENA NETEWEYÎ YA KURDÎ Û PYD LI 
KOBANÎ LI HEV DIKIN 

Encumena Neteweyî ya Kurdî li Sûriyê (ENKS) û 
partiya PYDê li hev kir ku desthilatê li bajarê Kobanî 
(Eyn El-Arab), li nêzîkî sînorê Kurdistana Tirkiyê, par 
bikin. Ewê encumenên ewlehî û parastina xelk bên par 
kirin û di hefteyekê de, ewê bingehên çavdêriya bajar 
bên dabîn kirin. 

Di 19 Tîrmeh 2012 de, hêzên çekdar ên hukûmeta sûrî 
xwe ji vî bajarî kişandi bû û cara yekemîn hêzên kurdî 
dest bi çavdêriya (control) wê kir. 

(rudaw.net, netkurd.com, 26.09.2012) 

SEROKÊ KURDISTANA IRAQÊ DIÇE 
SEREDANA PENABERÊN KURD ÊN SÛRIYÊ 
Di 02 îlon 2012 de, serokê Kurdistana Iraqê, Mesûd 
Berzanî, bi hogiriya çend berpirsiyarên ramyariyî yên 
navçeya Duhokê, çû seredana kampa penaberên kurd ên 
Sûriyê û ji wan re got ku Kurdistan mala wan e. 
(peyamner.com, rudaw.net, netkurd.com, nefel.com, 

riz.gari.org, 02.09.2012) 

TAWANBARKIRINÊN YEKÎTIYA EWROPÎ Û 
UNICEFê 

Nimînendeya Yekîtiya Ewropî ji bo alîkariya mirovî, 
Kristalina Georgieva, ji çapemeniyê re daxuyand ku di 
şerrê nuha yê Sûriyê de mafên mirov hem ji aliyê 
hukûmeta sûrî û hem ji yê dijberiyê (muxalefet) tên 
pelixandin. Wê got jî ku merivên çekdar ên dijberiya 
sûrî li gora zagonên (qanûn) navneteweyî û Peymana 
Jenêvê tev nagerin. 

Ji aliyekî din, serokê Xezîna UNICEFê, Anthony Lake, 
her du alî tawanbar kirin û xwest ku ew bên ceza kirin. 

Li gora rapporên rêxistinên mafên mirov, heta nuha 
27.000 kes li Sûriyê hatine kuştin, bi sed hezaran bûne 
penaber û ku nemaze zarok û jin qurbanên vî şerrî ne. 

( avestakurd.net , 13.09.2012) 

ANGELINA JOLIE LI KAMPA PENABERÊN 
SÛRÎ LI KURDISTA IRAQÊ 

Di 16 îlon 2012 de, şanda taybetî ya UNê (Rêxistina 
Neteweyên Yekbûyî) û aktrîsa mezzin a sînema 
amerîkî, Angelina Jolie, çû Kurdistana Iraqê û li 
Hewlêrê rastî serokwezîrê kurd Nêçîrvan Berzanî hat. 
Piştre, ew çû kampa penaberên sûrî ya li Dumizê, li 


nêzîkî Duhokê. Berê çend rojan, ew çû bû seredana van 
kampan li Urdun, Lubnan û Tirkiyê. Piştre, ew rastî 
wezîrê iraqî yê karên derve, Huşyar Zîbarî (kurd) hati 
bû. 

(Capemeniva kurdî, 16.09.2012) 

SEROKÊ AMERÎKÎ LI SER KURDAN DIPEYIVE 

Di axaftina xwe li UNê li ser Sûriyê de, serokê amerîkî 
Barak Obama got ku Sûriya pêşerojê divê ku hesabê 
Kurd, fille, sunnî û elewiyan bike. 

(rudaw.net, netkurd.com , avestakurd.net , 26.09.2012) 


NÛÇEYÊN ÇANDÎ YÊN KURDÎ LI CIHANÊ 


XELATÊN NAVNETEWEYÎ JI KURDAN RE 

13 Nîsan di du salan de ii sampyona revê va ku bas 

nabîne re 

Keçek ji Kurdistana Tirkiyê, ya 17 salî, Gurbet Damar, 
baş nabîne. Di 2010 de, wê dest bi revê kir. Ji wê gavê 
de, wê di du salan de 13 nîşan, ku ji wan 5 zêrîn, li 
şampyonayên Tirkiye û Cihanê (ku ji wan Olympiada 
Londonê di 2012 de) stendin. Ew li şampyona Ewropa 
bû 3mîn û li ya Cihanê 5mîn. 

(Heftenama Rûdawê, N° 163, 06.09.2012) 

2 Xelat ji fîlmeke knrdî y a fîlmçêkerekî fransî re 
Fîlma « Kurdish Lover », a filmçêkerê fransî Clarisse 
Hahn, Xelata Mezzin (Grand Prix) a Fêstivala Cler- 
mont-Ferrand û Xelateke din li fêstivala fîlmên fransî li 
Belfortê stendin. Fîlmê ciyekî baş di rojnameyên fransî 
de, weka le Monde, Libêration û THumanitê, stend. 
(rudaw.net, 13.09.2012) 

8 Nîşanên taekwando li Almanya 
Di 15 îlon 2012 de, li Berlînê lîzeke taekwando bû. 
Yaneya (êkîp) Zêrevanî, ji Kurdistana Iraqê, tê de 8 Nî- 
şan stendin : 2 zêrîn, 3 zîvîn û 3 ji bronz. 

(Heftenameya Rûdawê, N° 165, 20.09.2012) 

lmîn Xelata Navneteweyî ii sampyonê millan re li 

Brazîlya 

Mehmet Çetin, ji Kurdistana Tirkiyê, Xelata lmîn a 
millan li şampyona cihanê li Sao Vincente, li Brazîlya 
stend. Ji berê, ew 9 caran bû bû şampyonê Tirkiyê û 3 
caran şampyonê Ewropa. 

(rudaw.net, avestakurd.net, 20.09.2012) 


2 Baştirîn Xelat ji Fîlmekê re li Fêstivala Navneteweyî 

ya Adana, li Tirkiyê 

Fîlma “Dengê Bavê Min”, a Zeynel Dogan û Orhan 
Eskiköy, Xelata Baştirîn Fîlm û Xelata Baştirîn Sênaryo 
li Fêstivala Navneteweyî ya Portaqala Zêrîn, li Adana, 
li Tirkiyê, stendin. 

(netkurd.com, 24.09.2012) 

Xelata Aşîtiyê ii komêdvenekî kurd re li Swêdê 



Di 21 îlon de, Rêxistina Swêdî ya Aşîtiyê xelata xwe da 
komêdyenê kurd ê navdar, Özz Nûjen, Kurdekî Tirkiyê 
ku li Swêdê ji salên dirêj de dijî. Ev yek ji bo helwesta 
wî li dijî firotina çekkan ji aliyê Swêdê ji welatên dîk- 
tator re. Ev rêxistina aşîtiyê ya yekemîn e li cihanê û 
xelata xwe ya salane dide kesahiyên (şexsiyyet) cihê. 

Avakerê wê, Klas Pontus Arnoldsson (1844-1916) Xe- 
lata Nobêlê ya Aşîtiyê di 1908 de stendi bû. 

(rudaw.net, 30.09.2012) 

KEÇEKE 13 SALÎ BERNAMEYEKE ZAROKAN 
LI KURDISTANA TIRKIYÊ PÊŞKÊŞ DIKE 

Li Riha (Urfa) radyoyeke taxî (lokal) “Radio Net” heye. 
Keça piçûk a 13 salî, Dilan Kurt, tê de bernameya zaro- 
kan “Zarok û xewnên xwe” bi kurdî pêşkêş dike. Ew tê 
de çîrokan dibêje, distirê û li ser pirsên zarokan û ci- 
hana wan dipeyive. 

(rudaw.net, 06.09.2012) 

PÊŞANGEHA 74 JINAN LI KURDISTANA 
IRAQÊ 

Pêşangeheke wênekêşiyê (resm) a 74 jinên ku li Suley- 
maniyê, Kerkûk, Halabca, Raniye, Koyê, Zaxo û Xane- 
qînê dimînin li Duhokê, li Kurdistana Iraqê, bû. Yek ji 
wan, Reşa Muhammed Salih, got ku pêşangeheke weha 
ji berê li Suleymaniyê û li Hewlêrê bû bû. 

(aknews.com, 12.09.2012) 

FÊSTIVALA NAVNETEWEYÎ YA FÎLMÊ LI 
KURDISTANA IRAQÊ 

Di 09 îlon 2012 de, 2mîn Fêstivala Navneteweyî ya 
Fîlmê li Duhokê dest pê kir. 88 fîlmên kurdî û navnete- 
weyî hatin pêşkêş kirin û 150 fîlmçêker beşdarî wê bûn. 
Di roja 2mîn de, fîlma “Yek Mûmik, Du Mûmik” a 
fîlmçêker Cano Rojbeyanî, ku li ser tundiya (şiddet) li 
dijî jinan li civaka kurdî ye, hat nîşan dan. Ewê fêstival 
heta 16 Ilon bajo (dewam bike). 

(rudaw.net, peyamner.com, 12.09.2012) 

PIRTÛKXANEYEKE GERROK LI KURDISTANA 
IRAQÊ 

Di 12 îlon 2012 de, pirtûkxaneyeke gerrok, ku tê de 
12.000 pirtûkên bi kurdî, erebî û ingilîzî hene, û ku 
navê wê “Keştiya Necmedîn Mela” ye, ya “Cafê Cultu- 
rel” a Suleymaniyê, gihajt qezayê Kelarê, li navçeya 
Germiyanê. Ewê li wê derê sê rojan bimîne û piştre biçe 
Kifrî. 

(aknews.com, 13.09.2012> 

ŞÛNWARÊN 6.000 Û 7.000 SALAN LI KURDIS- 
TANAIRAQÊ 

Di 17 îlon 2012 de, birêvebiriya şûnwaran (bermayî, 
asar) li Duhokê daxuyand ku 250 perçeyên kevn, ku ta- 
rîxa wan 6.000 sal e, li Sêmêlê hatin dîtin : metnên 
nivîsa mîxî, muhur, nexşe, destgehên hunera dest û be- 
dewbûnê, perçeyên hesinî û pere. Piraniya wan ji dema 
şahê asûrî Şelmanserê 3mîn, ji 858-824 Berê Zayînê, 
ne. 

(netkurd.com, 18.09.2012) 


Di 27 îlon de, birêvebirê şûnwarên Hewlêrê, Heyder 
Hesen, got ku lêgerînên ku ji aliyê yaneyeke yûnanî li 
taxa Hesarokê, li bajarê Hewlêrê hatine kirin gihand 
derxistina 16 peykerên (heykel) piçûk ên lawiran (hey- 
wan), weka pez, bizin, beraz, kûçik ..., ên nêzîkî 7.000 
salan. Profêssorê yûnanî, Dr. Constantin, bi kurdî ji roj- 
namevanan re got ku ji derveyî van peykeran, wan 
dîwarek û destgehên hunera dest ên ji ax dîtin. Bi giştî, 
16 peykerên piçûk ên lawiran, 26 mîxên ji kevvir, 1.256 
kêrên ji kevvir û bi hezaran perçeyên piçûk ên ji ax 
hatin dîtin. 

(rûdaw.net, 27.09.2012) 

ROJÊN FÎLMÊN KURDÎ LI ALMANYA 

Ji bo cara 5mîn, li Hamburgê Rojên Fîlmên Kurdî bûn. 
Anja Flash, endama encumena amadeker, festival vekir 
û got ku amanc ew bû ku ji hezkirên sînema re fîlmên 
ku ji aliyê Kurdan hatine çêkirin bên nasandin. Rlma 
pêşîn ku hat nîşan dan “Toros Canavan”, ya Firat 
Yavuz, bû. 

(pevamner.com, 23.09.2012) 

PÊŞANGEHEKE ÇÊKÎ LI KURDISTANA IRAQÊ 
Di 23 îlon 2012 de, pêşangeheke wênekêşiyê (resm) ya 
çêkî, bi navê “Lididje”, li Hewlêrê hat vekirin. Ew ji 
aliyê balyozên (sefîr) Çêkî û Slovakî yên li Iraqê hat 
pêk anîn. Lididje navê gundekî çêkî li nêzîkî Pragê ye. 
Ew ji aliyê naziyan di 1942 de hat bû dagîr kirin. 98 za- 
rok hati bûn birin kampan û piraniya wan bi gazan 
mirin. Çêkî vê pêşangehê li welatên cihê li cihanê, li bin 
birêvebiriya UNESCO, pêk tîne. 

(rûdaw.net, 23.09.2012) 

ZIMANÊ KURDÎ LI TWITTERê 

Piştî gelek tecrubeyan ji aliyê Kurdan, tora civakî ya 
entêmêtê “Twitter”ê zimanê kurdî xist lîsteya zimanên 
ku ew bi kar tîne. Yek ji endamên koma wergerandinê 
(tercume), Amed Çeko, ji Rûdawê re daxuyand ku nuha 
532 kes bi amadekirina vê bernamê xerîk (mijûl) in. Pi- 
raniya wan Kurdên Tirkiye, Iraq û Ewropa ne. 
(nefel.com, 22.09., netkurd.com, 24.09.2012) 

NEW YORK TIMES : NEXŞEYA KURDISTANA 
MEZZIN 

Di 24 îlon 2012 de, rojnama amerîkî New York Times 
gotarek li ser salên piştî hilweşana Yekîtiya Sovyêtî û 
tevliheviyên sedsala 21mîn nivîsî. Gotar nexşeyeke 
(xarite) erdnigariyî (coxrafî) ku tê de Kurdistana mez- 
zin, ku her 4 perçeyên wê di nav yek dewletekê de 
gihajtine hevdu, jî heye nîşan dide. Gotar dibêje ku ji 
sedema qelsbûna hergavî (daîmî) ya Iraqê li Bexdadê, 
pêşveçûna ramyariyî û aborî ya Kurdistana Iraqê û şerrê 
sîvîl li Sûriyê, dibe ku nexşeyeke erdnigariyî ya nuh a 

Kurdisstanê bê çêkirin û ku ev yek ji 3.000 salan de ne 
bûye (ji dema Imperatoriya Med a kurdî de). 
(rizgari.org, 24.09.2012) 

RADYOYA ERMENÎ BI ÇEND ZIMANAN LI IS- 
TANBULÊ 

Berê çar salan, piştî kuştina rojnamevanê ermenî Hrant 
Dink, radyoya “Radyo Nor” (Radyoya Nuh) ji aliyê 
Ermeniyan hat vekirin. Ew bi ermenî, kurdî, tirkî, gurcî, 
çerkezî, çeçenî, laz ... weşanê dike û 50 kes tê de kar 
dikin. Yek ji wan, Bedel Boseli, Kurd e û bemama 
kurdî “Dengê Hêviyê”, ku agahdariyan li ser dîrok û 
rojeva kurdî dide, pêşkêş dike. 

(rudaw.net, 25.09.2012) 

JINEKE KURD ENDAMA AJANSA EZMANÎ 
NASA 



(fi 


Zeyneb Kurban, jineke ji Kurdistana Tirkiyê, di temenê 
(umr) 9 salî de hat Brîtanya Mezzin û li zanîngeha Lon- 
donê xwend. Ajansa Ezmanî “NASA” daxuyand ku di 
2011 de wê li navenda ezmanî “Kanad” de kar kir, ku 
wê bala “NASA” kişand û piştre ew bû endama wê. 
(pukmedia.com, rizgari.org, 25.09.2012) 

FÊSTIVALA MUZÎKÊ YA YEKEMÎN LI KURDI- 
STANA TIRKIYÊ 

Di 25 îlon 2012 de, Yekemîn Fêstivala Muzîkê li Di- 
yarbekirê, bi hevkariya şaredarê vî bajarî, Osman 
Baydemir, û bi amadebûna jimareke mezzin ji 
hunermend û nivîskaran bû. Baydemir tê de got ku di 
demeke ku tê de ziman û bîrên (fikr) kurdî qedexe ne, 
hunermendên kurd huner û stranên xwe bi zimanê xwe 
pêşkêş dikin. 

(rudaw.net, 26.09.2012) 

CIYEKÎ ÊŞKENCÊ DIBE EYWANA KONSÊRAN 
LI KURDISTANA IRAQÊ 

Avahiyeke ewlehiya iraqî, ku tê de di dema Saddam 
Huseyn de girtî dihatin êşkence kirin, li Suleymaniyê 
hat kirin eywaneke konsêran. Bi dehan cuhan, jin û mêr 
tê de guhdariya stranên Karwan Osman, stranbêjekî ku 
dema ku 22 salî bû li zîndana navdar a Ebû Greyb hati 
bû îdam kirin, dikin. 

(rudaw.net, 27.09.2012) 


FÊDÊRATION 

WALLONIE-BRUXELLES 

